કોડાગુની રાજધાની મેડિકેરી કેટલીક વાર ટીપુએ કબજે પણ કરેલી. માત્ર કબજો કર્યો તેનાથી વાત વણસી ના હોત, પણ કથા અનુસાર તમે જો વિરોધ કરશો તો તમને વટલાવી દઈશ એ ધમકી ભારે પડી હતી. ફરી કોડાવા અને કુર્ગી લોકોએ લડત આપીને ટીપુને હાંકી કાઢ્યો હતો. આવી લડાઈઓ વચ્ચે દોસ્તીની વાત આવી અને ટીપુને કોડાગુમાં પ્રવેશ મળ્યો. પણ તે પછી નિશસ્ત્ર થયેલા કોડાવાઓને પકડીને શ્રીરંગપટ્ટન લઈ જવાયા. શ્રીરંગપટ્ટન ટીપુની રાજધાની હતી. એવી કથાઓ છે કે 80 હજાર જેટલા કોડાવાને ત્રાસ આપીને મુસલમાન બનાવાયા હતા અને જે ના માન્યા તેમની કતલ કરી દેવાઈ હતી.